ระเบียบกรมสรรพสามิตระเบียบกรมสรรพสามิตว่าด้วยการนำแสตมป์สรรพสามิตและการควบคุมการใช้แสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรพ.ศ. ๒๕๕๙[๑] เพื่อให้การนำแสตมป์สรรพสามิตสำหรับเครื่องดื่มและการควบคุมการใช้แสตมป์สรรพสามิตดังกล่าวเป็นไปอย่างมีประสิทธิภาพและรัดกุม จึงอนุวัติตามความในข้อ ๑ (๓/๑) แห่งกฎกระทรวง ฉบับที่ ๕ (พ.ศ. ๒๕๒๗)ออกตามความในพระราชบัญญัติภาษีสรรพสามิต พ.ศ. ๒๕๒๗ว่าด้วยวิธีการในการใช้แสตมป์สรรพสามิต และเครื่องหมายแสดงการเสียภาษีเพื่อให้ปรากฏว่าได้เสียภาษีแล้วซึ่งแก้ไขเพิ่มเติมโดยกฎกระทรวง ฉบับที่ ๓๘ (พ.ศ. ๒๕๕๙)ออกตามความในพระราชบัญญัติภาษีสรรพสามิต พ.ศ. ๒๕๒๗ว่าด้วยวิธีการในการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้วและอาศัยอำนาจตามมาตรา ๓๘ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕อธิบดีกรมสรรพสามิต จึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมสรรพสามิตว่าด้วยการนำแสตมป์สรรพสามิตและการควบคุมการใช้แสตมป์สรรพสามิตสำหรับเครื่องดื่มที่ไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร พ.ศ. ๒๕๕๙ข้อ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ๓ ให้อธิบดีกรมสรรพสามิตรักษาการตามระเบียบนี้หมวด ๑การนำแสตมป์สรรพสามิตไปใช้ในการปิดภาชนะเครื่องดื่ม ข้อ๔ ผู้นำเข้าที่ประสงค์จะนำแสตมป์สรรพสามิตไปปิดที่ภาชนะเครื่องดื่มนอกราชอาณาจักรหรือในเขตปลอดอากรให้ยื่นคำขอตามแบบคำขอนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร (ภษ. ๐๑ - ๑๔ ก) ท้ายระเบียบนี้ต่อสรรพสามิตพื้นที่แห่งท้องที่ที่ด่านศุลกากรที่นำเข้าหรือด่านศุลกากรที่มีการดำเนินพิธีการตรวจปล่อยสินค้า หรือเขตปลอดอากรตั้งอยู่ก่อนการนำเข้าข้อ๕ ในกรณีที่สรรพสามิตพื้นที่ตามข้อ ๔พิจารณาแล้วเห็นควรอนุญาตให้แจ้งผู้นำเข้าจัดทำหนังสือสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรเพื่อนำแสตมป์สรรพสามิตดังกล่าวไปปิดภาชนะเครื่องดื่มนอกราชอาณาจักร หรือในเขตปลอดอากรที่นำเข้ามาในราชอาณาจักรก่อนการนำเข้าตามแบบสัญญาท้ายระเบียบนี้ โดยผู้นำเข้าต้องวางหลักประกันการปฏิบัติตามสัญญาเป็นหนังสือค้ำประกันของธนาคารพาณิชย์ในประเทศไทยต่อสรรพสามิตพื้นที่ในวันทำสัญญา ตามแบบสัญญาค้ำประกันของธนาคารท้ายระเบียบนี้เป็นจำนวนเงินคุ้มค่าภาษีสรรพสามิตสำหรับเครื่องดื่มที่ได้รับอนุญาตให้นำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรต่อครั้งทั้งนี้ให้สรรพสามิตพื้นที่มีอำนาจในการพิจารณาอนุญาตตามแบบคำขอนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร (ภษ. ๐๑ - ๑๔ ก) และมีอำนาจปฏิบัติราชการแทนอธิบดีกรมสรรพสามิตในการลงนามในสัญญาตามวรรคแรกและให้ส่งสำเนาแบบคำขอนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรสำเนาหนังสือสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรและสำเนาหนังสือสัญญาค้ำประกันของธนาคารให้ผู้อำนวยการ สำนักงานสรรพสามิตภาคทราบข้อ๖ เมื่อเจ้าพนักงานสรรพสามิตได้ตรวจสอบแบบคำขอนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร (ภษ. ๐๑ - ๑๔ ก)สัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรและหนังสือค้ำประกันแล้วให้จ่ายแสตมป์สรรพสามิตสำหรับเครื่องดื่มนำเข้าให้แก่ผู้นำเข้าตามจำนวนในแบบคำขอนำแสตมป์สรรพสามิตต่อไปพร้อมทั้งประทับตราว่าจ่ายแสตมป์แล้ว ลงในแบบคำขอนำแสตมป์สรรพสามิตดังกล่าวการตรวจสอบเอกสารและการจ่ายแสตมป์สรรพสามิตตามวรรคหนึ่งหากไม่สามารถจ่ายแสตมป์ทั้งหมดให้ผู้นำเข้าได้ในคราวเดียวกันให้สรรพสามิตพื้นที่มีอำนาจในการพิจารณาจ่ายแสตมป์สรรพสามิตตามความจำเป็นและเหมาะสมได้ข้อ๗ ให้ผู้นำเข้ายื่นแบบรายการภาษีสรรพสามิตและชำระภาษีสรรพสามิตในเวลาที่ออกใบขนสินค้าให้ตามกฎหมายว่าด้วยศุลกากรหมวด ๒การควบคุมการใช้แสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร ข้อ๘ ให้ผู้นำเข้าเครื่องดื่มปิดแสตมป์ที่ภาชนะบรรจุในตำแหน่งที่สามารถมองเห็นได้ชัดเจนโดยเครื่องดื่มบรรจุภาชนะประเภทขวดให้ปิดแสตมป์สรรพสามิตที่ด้านบนของฝาหรือจุกหรือสิ่งผนึกภาชนะอื่นซึ่งใช้ผนึกภาชนะนั้นได้ในทำนองเดียวกับฝาหรือจุกของเครื่องดื่มนั้นส่วนเครื่องดื่มบรรจุภาชนะประเภทกล่อง กระป๋อง หรือภาชนะบรรจุอื่น ๆให้ปิดแสตมป์สรรพสามิตที่ด้านบนหรือด้านข้างของภาชนะบรรจุเครื่องดื่มนั้นข้อ๙ ก่อนที่จะนำเครื่องดื่มออกจากด่านศุลกากรที่นำเข้าหรือด่านศุลกากรที่มีการดำเนินพิธีการตรวจปล่อยสินค้า หรือเขตปลอดอากรตั้งอยู่ให้ผู้นำเข้าแจ้งสรรพสามิตพื้นที่แห่งท้องที่ที่ด่านศุลกากรที่นำเข้าหรือด่านศุลกากรที่มีการดำเนินพิธีการตรวจปล่อยสินค้า หรือเขตปลอดอากรตั้งอยู่เพื่อให้เจ้าพนักงานสรรพสามิตเข้าตรวจสอบจำนวนเครื่องดื่มและการปิดและขีดฆ่าแสตมป์สรรพสามิตทั้งนี้หากสำนักงานสรรพสามิตพื้นที่ที่ด่านศุลกากรที่นำเข้าหรือด่านศุลกากรที่มีการดำเนินพิธีการตรวจปล่อยสินค้า หรือเขตปลอดอากรตั้งอยู่มีสำนักงานสรรพสามิตพื้นที่สาขาตั้งอยู่ให้สรรพสามิตพื้นที่สาขาหรือผู้แทนเข้าตรวจสอบแทนได้แล้วรายงานผลการตรวจสอบให้สรรพสามิตพื้นที่ทราบข้อ๑๐ ให้ผู้นำเข้าจัดทำบัญชีรับ จ่ายแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร และรายงานประจำเดือนการนำสินค้าเครื่องดื่มเข้ามาในราชอาณาจักรยื่นต่อสรรพสามิตพื้นที่แห่งท้องที่ที่ด่านศุลกากรที่นำเข้า หรือด่านศุลกากรที่มีการดำเนินพิธีการตรวจปล่อยสินค้าหรือเขตปลอดอากรตั้งอยู่ ภายในวันที่ ๗ ของเดือนถัดไปข้อ๑๑ หากผู้นำเข้าไม่ยื่นแบบรายการภาษีและชำระภาษีสรรพสามิตสำหรับเครื่องดื่มภายในระยะเวลาที่กำหนดไว้ในสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักร หรือในเขตปลอดอากรที่นำเข้ามาในราชอาณาจักรหรือยื่นแบบรายการภาษีและชำระภาษีสรรพสามิตไม่ครบถ้วนตามชนิด ประเภท และจำนวนภายในระยะเวลาที่กำหนดไว้ในสัญญาดังกล่าวกรมสรรพสามิตมีสิทธิเรียกค่าปรับจากผู้นำเข้าเท่ากับจำนวนภาษีเครื่องดื่มที่ไม่ได้ยื่นแบบรายการภาษีหรือยื่นแบบรายการภาษีและชำระภาษีไม่ครบถ้วนตามอัตราที่ใช้บังคับอยู่ในเวลาที่ครบกำหนดเว้นแต่กรมสรรพสามิตอนุมัติให้ตัดบัญชีรับ จ่ายแสตมป์สรรพสามิตหรือกรมสรรพสามิตจะอนุมัติให้รับผิดต่ำกว่าจำนวนดังกล่าวตามหลักเกณฑ์ที่กำหนดไว้ในข้อ๔ ของสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรหมวด ๓การตัดบัญชีแสตมป์สรรพสามิตสำหรับเครื่องดื่มที่นำเข้ามาในราชอาณาจักร ข้อ๑๒ แสตมป์สรรพสามิตสำหรับเครื่องดื่มที่นำเข้ามาในราชอาณาจักรที่จะขอตัดบัญชีได้ต้องมีลักษณะครบถ้วนดังนี้๑๒.๑แสตมป์สรรพสามิตดังกล่าวชำรุดหรือเสียหายจนใช้การไม่ได้ และ๑๒.๒มีซากแสตมป์สรรพสามิตดังกล่าว ไม่น้อยกว่าร้อยละ ๕๐ ของแสตมป์สรรพสามิตแต่ละดวงเพื่อใช้ในการตรวจสอบข้อ๑๓ การตัดบัญชีแสตมป์สรรพสามิตสำหรับเครื่องดื่มที่นำเข้ามาในราชอาณาจักรมีขั้นตอนดำเนินการดังนี้๑๓.๑ให้ผู้นำเข้ายื่นคำขอตัดบัญชีเป็นหนังสือต่อสรรพสามิตพื้นที่ตามข้อ ๔เพื่อขอให้คณะกรรมการไปตรวจสอบและทำลายแสตมป์สรรพสามิตตามข้อ ๑๒ซึ่งคณะกรรมการตรวจสอบและทำลายแสตมป์สรรพสามิตสำหรับเครื่องดื่มที่นำเข้ามาในราชอาณาจักรประกอบด้วย(๑)ผู้อำนวยการสำนักงานสรรพสามิตภาคหรือผู้แทน(๒)สรรพสามิตพื้นที่หรือผู้แทน(๓)หัวหน้าฝ่ายบริหารการจัดเก็บภาษีหรือผู้แทนสำนักงานสรรพสามิตพื้นที่๑๓.๒เมื่อคณะกรรมการได้ตรวจสอบแสตมป์สรรพสามิตแล้ว เห็นว่าเป็นแสตมป์สรรพสามิตที่มีลักษณะตามข้อ๑๒ ก็ให้คณะกรรมการเสนอความเห็นต่อผู้อำนวยการสำนักงานสรรพสามิตภาคพิจารณาอนุมัติให้ตัดบัญชีแสตมป์สรรพสามิตต่อไป๑๓.๓เมื่อผู้อำนวยการสำนักงานสรรพสามิตภาคพิจารณาแล้วเห็นว่าควรอนุมัติให้ตัดบัญชีแสตมป์สรรพสามิตตามข้อ๑๓.๒ ให้คณะกรรมการตามข้อ ๑๓.๑ ไปควบคุมการทำลายแสตมป์สรรพสามิตดังกล่าวแล้วจัดทำบันทึกรายละเอียดไว้เป็นหลักฐานจำนวน ๒ ฉบับ มอบให้ผู้นำเข้าฉบับหนึ่งอีกฉบับหนึ่งเสนอสรรพสามิตพื้นที่และให้สรรพสามิตพื้นที่รายงานให้ผู้อำนวยการสำนักงานสรรพสามิตภาคทราบต่อไป๑๓.๔เมื่อทำลายแสตมป์สรรพสามิตสำหรับเครื่องดื่มที่นำเข้ามาในราชอาณาจักรที่ยังไม่ได้ชำระภาษีสรรพสามิต ให้นำยอดจำนวนที่ได้อนุมัติตามข้อ ๑๓.๓ไปตัดออกจากบัญชีรับ - จ่ายแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรข้อ๑๔ ในการตัดบัญชีแสตมป์สรรพสามิตตามข้อ๑๓.๔ให้ผู้นำเข้าจ่ายค่าใช้จ่ายในการจัดหาแสตมป์สรรพสามิตสำหรับเครื่องดื่มที่นำเข้ามาในราชอาณาจักรดวงละ ๐.๕๐ บาท ตามจำนวนที่ตัดยอดบัญชีดังกล่าว ทั้งนี้ค่าใช้จ่ายในการจัดหาแสตมป์ดังกล่าว ให้ปรับเพิ่มตามดัชนีราคาผู้บริโภคซึ่งกระทรวงพาณิชย์ประกาศกำหนดโดยใช้อัตราเฉลี่ยของทั้งประเทศของปีที่ล่วงมาแล้วเป็นเกณฑ์หมวด ๔การขอรับคืนหลักประกันการปฏิบัติตามสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร ข้อ๑๕ ให้ผู้นำเข้าที่ประสงค์จะขอคืนหลักประกันการปฏิบัติตามสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร ยื่นสำเนาคำขอตามแบบคำร้องขอรับคืนหลักประกันการปฏิบัติตามสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรท้ายระเบียบนี้ ต่อเจ้าพนักงานสรรพสามิตณ สำนักงานสรรพสามิตพื้นที่แห่งท้องที่ที่ด่านศุลกากรที่นำเข้าหรือด่านศุลกากรที่มีการดำเนินพิธีการตรวจปล่อยสินค้า หรือเขตปลอดอากรตั้งอยู่เพื่อขอรับคืนหลักประกันการปฏิบัติตามสัญญาดังกล่าว พร้อมด้วยเอกสารหลักฐานดังนี้๑๕.๑กรณีนำเครื่องดื่มเข้ามาในราชอาณาจักรและได้ชำระภาษีสรรพสามิตครบถ้วนตามที่ระบุในแบบคำขอนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรและสำเนาสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรให้ยื่นสำเนาแบบรายการภาษีสรรพสามิตที่ได้ยื่นชำระภาษีสำหรับเครื่องดื่มไว้แล้วสำเนาใบเสร็จรับเงินค่าภาษี และสำเนาใบขนสินค้าขาเข้าตามกฎหมายว่าด้วยศุลกากร๑๕.๒กรณีนำเครื่องดื่มเข้ามาในราชอาณาจักรและชำระภาษีสรรพสามิตไม่ครบถ้วนตามที่ระบุในแบบคำขอนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรและสำเนาสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร ให้ยื่นเอกสารหลักฐานตามข้อ ๑๕.๑และสำเนาหลักฐานการชำระค่าใช้จ่ายในการจัดหาแสตมป์ ในกรณีที่ได้รับอนุมัติให้ตัดบัญชีแสตมป์สรรพสามิตตามหมวด๓ แห่งระเบียบนี้ หรือสำเนาหลักฐานการชำระค่าปรับตามข้อ ๔ของสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักร หรือในเขตปลอดอากรที่นำเข้ามาในราชอาณาจักร แล้วแต่กรณีข้อ๑๖ เมื่อเจ้าพนักงานสรรพสามิตได้รับแบบคำร้องขอรับคืนหลักประกันการปฏิบัติตามสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร (ภษ. ๐๑ - ๑๔ ข)และเอกสารหลักฐานตามข้อ ๑๕ แล้วให้เจ้าพนักงานสรรพสามิตตรวจสอบเอกสารหลักฐานดังกล่าวกับบันทึกจำนวนเครื่องดื่มที่ได้ไปตรวจสอบไว้ตามข้อ๙ เมื่อเห็นว่าถูกต้องครบถ้วน และผู้นำเข้าพ้นจากความรับผิดตามสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักรแล้วให้สรรพสามิตพื้นที่พิจารณาอนุมัติคืนหลักประกันการปฏิบัติตามสัญญาดังกล่าวประกาศ ณ วันที่ ๑๘มกราคม พ.ศ. ๒๕๕๙สุจิตรา เลาหวัฒนภิญโญที่ปรึกษาด้านการพัฒนาและบริหารการจัดเก็บภาษีปฏิบัติราชการแทนอธิบดีกรมสรรพสามิต[เอกสารแนบท้าย]๑. แบบคำขอนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร (ภษ. ๐๑ - ๑๔ ก)๒. สัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร๓. สัญญาค้ำประกันของธนาคาร............๔. แบบคำร้องขอรับคืนหลักประกันการปฏิบัติตามสัญญาการนำแสตมป์สรรพสามิตสำหรับเครื่องดื่มที่นำไปปิดภาชนะเครื่องดื่มนอกราชอาณาจักรหรือในเขตปลอดอากรที่นำเข้ามาในราชอาณาจักร (ภษ. ๐๑ - ๑๔ ข)(ดูข้อมูลจากภาพกฎหมาย)ปริยานุช/จัดทำ๘ มีนาคม ๒๕๕๙วริญา/ตรวจ๘ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๑๘ ง/หน้า ๘/๓ มีนาคม ๒๕๕๙